Born This Way (երգ)

***Born This Way*** (), ամերիկացի երգչուհի Լեդի Գագայի երգը, որ թողարկվել է որպես նրա նույնանուն ալբոմի առաջին սինգլ։ Սինգլը թողարկվել է 2011 թվականի փետրվարի 11-ին։

Երգն ստացել է հիմնականում դրական արձագանքներ քննադատների կողմից՝ չնայած նրան, որ համարվել է գրագողություն Մադոննայի «Express Yourself» երգից։ Սինգլը գլխավորել է հիթ-շքերթներ 19 երկրներում՝ ներառյալ Ավստրալիան, Ավստրիան, Գերմանիան, Կանադան, Նոր Զելանդիան, Շվեյցարիան, Շվեդիան։ ԱՄՆ-ում երգը դարձել է Գագայի երրորդ սինգլը, որը գլխավորել է ''Billboard'' Hot 100 հիթ-շքերթը։ Երգը նաև սահմանել է ռեկորդ ըստ iTunes-ում վաճառքի ցուցանիշի, քանի որ ամբողջ աշխարհում վաճառված օրինակների քանակը գերազանցել է 1 միլիոնը թողարկումից հետո 5 օրվա ընթացքում։

2011 թվականի օգոստոսի 29-ին MTV Video Music Awards մրցանակաբաշխությունում Լեդի Գագան «Born This Way» երգով հաղթել է «Լավագույն կանացի կատարում» անվանակարգում։

## Նախապատմություն, շապիկ և թողարկում
2010 թվականի «MTV Video Music Award» մրցանակաբաշխության ժամանակ Գագան ստացել է «Տարվա երգ» մրցանակ «Bad Romance» երգի համար։ Այդտեղ էլ նա կատարել է դեռևս անհայտ երգից մի քառատող.

*I’m beautiful in my way <small>(Ես գեղեցիկ եմ այնպիսին, ինչպիսին կամ)</small><br />*
*Cause God makes no mistakes <small>(Որովհետև Աստված սխալներ չի անում)</small><br />*
*I’m on the right track, baby <small>(Ես ճիշտ ուղու վրա եմ, փոքրիկ)</small><br />*
*I was born this way <small>(Ես ծնված եմ այսպիսին)</small><br />*

Այդ ժամանակ նա հայտնել է նաև նոր ալբոմի անվանումը։
Ամանորի գիշերը (անվանելով դա ամանորյա նվեր իր բոլոր երկրպագուների համար) Թվիթերյան իր կայքէջում նա հայտարարել է սինգլի և ալբոմի թողարկման օրը։ Սկզբում Գագան հրապարակել է ցանցում մի քանի տողեր երգից, բայց նրա երկրպագուները թվիթերում ստեղծեցին խումբ այն նպատակով, որպեսզի համոզեն Գագային հրապարակել ամբողջ տեքստը։ Արդյունքում հունվարի վերջին Գագան թվիթերյան իր կայքէջում հրապարակեց երգի ամբողջ տեքստը։

2011 թվականի փետրվարի 8-ին իր թվիթերյան կայքէջում Գագան ֆրանսերեն գրել է «Trois Jours» («Երեք օր») և համացանց է բեռնել սինգլի պաշտոնական շապիկի նկարը։ «The Hollywood Reporter»-ից Չարլի Ամմետն այն բնութագրել է որպես վերադարձ «80-ականների կլասիկ երաժշտական շապիկներին (հիշեք «Missing Persons»-ը, «Roxy Music»-ը կամ «Duran Duran»-ը) կամ նույնիսկ 1970-ականների»։ Շապիկին պատկերված է երգչուհուն սև-սպիտակ գույներով․ ցուցադրվում է նրա մեջքի դաջվածքը, վառ դիմահարդարումը։ Գագայի դեմքին և ուսերին ֆոտոշոփի օգնությամբ ստեղծվել են սուր եզրեր։ Թեննեթ Սթրենքսին «Entertainment Weekly»-ից դրական է գնահատել շապիկը՝ ասելով, որ «դա մի քիչ դյութիչ նկար է։ Մի՞թե Գագան չի երևում գազանի նման։ Ես մտածում եմ, որ դա այդպես է հատկապես այն բանից հետո, երբ Պերիս Հիլտոնը օգտագործել է այդ բառը լուսանկարը բնութագրելու համար։ Ես կասեմ ավելին․ այդ նկարը բացարձակապես և ամբողջությամբ սարսափեցնող է։ Բայց իսկապես, դուք կարո՞ղ էիք ավելի քիչ բան սպասել Գագայից։ Գագայի՝ բաշի նմանվող սանրվածքը բերում է այն մտքին, որ մենք կարող ենք տեսնել, թե նա ինչպես է որսում աֆրիրկյան ջունգլիների կենդանիներից մեկին»։

thumb|right|Lady Gaga-ն կատարում է «Born This Way» երգը «Good Morning America»-ում
Սակայն Արհանան Ռեմը նույն հրատարակությունից ցույց է տվել, որ շապիկը շատ նման է Քայլի Մինոուգի՝ 2007 թվականին թողարկված «2 Hearts» սինգլի շապիկին։ Նիկոլ Եժենբերգերը «OK!»-ից նշել է, որ «Ամեն ինչ Գագայի ոճով է արված. երգչուհին ոճավորել է սրված ուսերը, դեմքը և հիասքանչ սանրվածքը։ Չնայած այդ ամենին՝ նա մնում է վայրի, այնուամենայնիվ Գագան միաժամանակ մնում է գլամուրային իր դիմահարդարքով»։ Լիա Քոլինսը «Dose»-ից ենթադրել է, որ այս վտանգավոր դիմահարդարումը և դաջվածքները հեգնական դեր են կատարում ստեղծագործության վերնագրի կողքին։ Լեդի Գագայի՝ «Born This Way» սինգլի շապիկին պատկերված կերպարն ստեղծվել է նրա ոճաբան Ալեքսանդր ՄակՔուինի կողմից։ Դրանից բացի սինգլը թողարկվել է 2011 թվականի փետրվարի 11-ին՝ ուղիղ մեկ տարի անց այն օրվանից, երբ երգչուհու մոդելյորին և լավու լավագույն ընկերոջը գտան մահացած։ Հենց ՄակՔուինի մոդելներն են ոգևորել Լեդի Գագային այդպիսի կերպարի ստեղծման համար։

Սկզբում թողարկումը պետք է կայանար կիրակի օրը՝ փետրվարի 13-ին, սակայն Գագան որոշել է այն հանրությանը ներկայացնել ուրբաթ օրը՝ փետրվարի 11-ին։ Իր թվիթերյան կայքէջում նա գրել է․ «Այլևս չեմ կարող սպասել։ Սինգլը կթողարկվի ուրբաթ օրը»։

## Երաժշտություն և տեքստ
«Born This Way»-ը էլեկտո-փոփ և դեն-փոփ ոճի երգ է։ «Billboard»-ի հաստատմամբ՝ սկզբում երգը հնչում է դրամատիկ և սկսվում է «It doesn’t matter if you love him or capital H-I-M» (հայերեն՝ «Կարևոր չէ՝ սիրում ես դու նրան, կամ մեծատառերով՝ H.I.M.»): Հետո սկսում են հնչել խլացնող բիթեր։ Երաժշտությունը ներառում է եվրոդիսկո տարրեր զարկերակային բիտով։ Երգի կրկներգում օգտագործված են պերկուսիայի ձայներ և կրկնվում են «I’m on the right track, I was born this way» տողերը։ Երգը անվանելով գեյ-դիսկոյի շարունակություն՝ «Rolling Stone» ամսագրում այն իր հնչմամբ նմանեցրել են Պատրիկ Ֆերնանդեսի «Born To Be Alive» դասական երգին, որ թողարկվել է 1978 թվականին։ Երգի վերջում ձայնագրված է «զարմանալի հիպնոզային» բրիջ և հայտնվում են թրխկոցների ձայներ։ Երգի վերջն անվանվել է «տիեզերական հնչող հոսպել»։ «Sony/ATV Music Publishing» հրատարակության կողմից «Musicnotes.com» ամսագրում հրատարակված նոտային թերթերի համաձայն՝ երգը ձայնագրված է 4/4 տակտի ծավալում, միջին տեմպում, րոպեում 120 հարված տեմպով։ Երգը նաև ձայնագրված է Սի-մաժոր տոնայնությամբ, և Գագայի ձայնը ներառում է նոտաներ F#3-ից (ամենացածր) մինչև F#5 (ամենաբարձր)։
 
Երգը մարդու մասին է, ով այնպիսին է, ինչպիսին նա կա։ Երգում երգչուհին անդրադառնում է հարուստներին և աղքատներին, բոլոր ռասաներին, ազգային և սեռական փոքրամասնություններին։ «[Գագան] բարձրաձայնում է իր մանիֆեստը համասեռամոլների, երկսեռականների, անդամալույծների և բոլոր ռասաների ու ազգերի հրեշների համար խելագար տողերով՝ „Լինես դու սևամորթ, սպիտակ, բեժագույն, կարմրամաշկ, կամ լիբիացի կամ էլ Արևելքի բնակիչ“»,– գրում է Ռոբ Շեֆֆիլդը «Rolling Stone»-ից։ «Guardian»-ում գրել են, որ երգի տեքստը կարելի է արտահայտել «սիրիր քեզ այնպիսին, ինչպիսին դու կաս» բառերով և ընդգծել են երգի այն տողը, որում Գագան ասում է՝ «մի եղիր ձանձրալի, եղիր թագուհի» (անգլ.՝ «don’t be a drag, just be a queen»):

## Քննադատություն
[thumb|left|Lady Gaga-ն կատարում է երգը «[The Monster Ball Tour»-ի ժամանակ 2011 թվականին]]
Երգը հիմանկանում ստացել է դրական արձագանքներ, սակայն «The Hollywood Reporter» հրատարակությունում ասել են, որ առաջին տպավորությունը երգի մասին եղել է «խառը»։ Երկրպագուները և քննադատները նշել են երգի նմանությունը Մադոննայի «Express Yourself» երգին, սակայն Գագան ինքը խոստովանել է, որ հնչողությամբ «դա Մադոննայի երգն է՝ խառնված „Bronski Beat“ հիթի հետ, և արդյունքում վերածվել է Լեդի Գագայի անկրկնելի երգի։

«The Guardian»-ում գրել են, որ երգը «պարային է և ամբողջությամբ դիսկոտեկային, սկզբում մարշային, իսկ հետո նրա մեջ մտնում են պայթյունոտ կրկներգեր»։ Ռիկ Ֆլորինոն «Artistdirect»-ից երգին տվել է 5 հնարավորից 5 բալ և երգը համարել «փոփ-երաժշտության կլասիկա»՝ ասելով, որ «ոչ ոք չի կարող գրել այդպիսի հուք, ինչպես Լեդի Գագան, և „Born This Way“-ի կրկներգը ոչ այլ ինչ է, եթե ոչ հրեշ»։ «People» ամսագրում գրել են, թե «ակումբային թեման, որ լցված է ակապելլայի հնչյուններով և իտալական լիրիկայով, ցույց է տալիս Գագայի հրաշալի, ուժեղ վոկալը և նրա ուժը որպես երգի հեղինակ»։ Նաև «Billboard» ամսագրում երգին տվել են դրական գնահատական՝ նշելով, որ «դա առաջին հերթին պարային երգ է, որն ունի ծանր բիտեր և Գագայի ուժեղ, վայրի ձայնը պրովոկացիոն տեքստով ազգության և սեքսուալության մասին»։ Նիք Լևայնը «Digital Spy»-ից երգին տվել է 5 միավոր 5 հնարավորից՝ բնութագրելով այն որպես «կենսահաստատ ստեղծագործություն հավասար իրավունքներ ունենալու մասին, ուղղագիծ ակումբային մարտ և ընդգծված ֆանտաստիկ փոփ երգ»։ Սել Չինկուամանին «Slant Magazine»-ից նշել է, թե «զգացողություն կա, որ Գագան արտահայտել է ինչ-որ իսկական, հնարավոր է նույնիսկ կարևոր թեմա։ Հաղորդագրությունը, որը պարունակվում է երգի մեջ, անկասկած, հիմա առավել քան երբևէ պետք է լսեն աշխարհի բոլոր երիտասարդները։ Եվ ես չեմ կարող մտածել ավելի լավ հասցեատեր»։ Էլթոն Ջոնը նույնպես մեկնաբանել է երգը՝ բնութագրելով այն որպես «հիմն, որը կմաքրի հիշղությունից „I Will Survive“»-ը»։

Մեգան Քեսսերլին «Forbes»-ից դրական է գնահատել երգը՝ նշելով, որ «„Born This Way“-ը անպայման կլինի երբևիցե գրված ամենամեծ, ամենալավ… հիմնը, որը ուղղված է մոլորակի ցանկացած բնակչի»։ «Popjustice»-ը դրական է գնահատել երգը և նշել նրա մեջ որոշ տարրեր, որ վերցված են «Deeper and Deeper», «Express Yourself» և «Vogue» երգերից։ Ռոբ Շեֆֆիլդը «Rolling Stone» ամսագրից ցույց է տվել, որ կա Մադոննայի ազդեցությունը երգում և տվել է երգին 5 հնարավորից 4 բալ։ Նա նաև գրել է, որ «„Born This Way“-ը համագումարի է բերում Գագայի ողջ խաղաքարտերը, ողջ քաղաքականությունը, նրա հակամարտությունը կաթոլիկ եկեղեցու նկատմամբ… մի հրաշք փոփ-կռվում»։

«Amplifier»-ը «Yahoo! Music»-ից քննադատել է երգը՝ ասելով, որ այն «շատ հոգնեցնող, աղմկոտ և շատ-շատ երկրորդական է», և հատկապես նշելով նմանությունը «When Love Takes Over», «Waterfalls» և Մադոննայի երեք երգերի հետ։ «Express Yourself», «Ray of Light» և «Vogue»: Նիլ Մակքորմիկը «Daily Telegraph»-ից նշել է, որ երգի իմիտացիոն բնույթը կազդի Գագայի արտիստականության վրա՝ ասելով, որ երգը «[հիմնականում] հանդիսանում է Մադոննայի „Express Yourself“ երգի վերամշակումը, „Vogue“-ի տարրերով, որը չափից շատ փոխառում է նրա համար, ով փորձում է հաստատել իր սեփական ոճը, թեկուզ որպես նոր Մադոննա»։ «MSN»-ը նաև համեմատել է «Born this Way»-ը Մադոննայի երգերի հետ, որոնց թվում են՝ «Express Yourself» «Ray of Light» և «Like a Prayer»: «Afisha.ru»-ում դրական են արձագանքել երգի մասին՝ գրելով, որ երգում չկա հատուկ էպատաժ, բայց Գագան այստեղ առաջին անգամ ասում է այն, ինչը «նա նախկինում ասել է երգի շրջանակներից դուրս, իր անվերապահ աջակցությունը սեռական փոքրամասնություններին և բնակչության մյուս տարօրինակ հատվածներին»։ Կայքում նշում են. «„Born This Way“-ը շատ նման է այն բանին, որ անգլերեն անվանում են instant classic, այսինքն՝ անասելի փոփ հիթ այլասերվածության մասին, դասական կալիբրի մի բան, որը դժվար է չդնել կրկնության վրա»։ «Muz.ru» կայքում երգին տվել են դրական գնահատական (4 բալ 5-ից)։ Գեորգի Հարեբավան գրում է, որ էպիկական ԷՌ «The Fame Monster»-ից հետո բոլորը Գագայից սպասում էին «հերթական մռայլ պատմությունը հրեշների և ոչ երջանիկ սիրո մասին», բայց արդյունքում «…ստացել են շատ հետաքրքիր և կենսահաստատ երգ»։ Հեղինակը նշել է. «Ֆիրմային պրոդաքշնը (այսինքն իդեալականի հասցվածը), փոքր ինձ աբսուրդ տեքստ և դրականի ծով… „Born This Way“-ն նոր Գագա-դարաշրջանի արժանի սկիզբն է»։

## Սինգլի առևտրական հաջողությունները
thumb|Լեդի Գագան կատարում է «Born This Way» երգը «The Born This Way Ball»-ում
«Billboard» ամսագրում հայտնվել է կարծիք, թե հնարավոր է, որ սինգլը գլխավորի ԱՄՆ-ի «Hot 100» հիթ-շքերթը և դառնա հազարերորդ № 1 սինգլը այդ հիթ-շքերթի 52-ամյա պատմության մեջ։ Արդյունքում ստեղծագործությունը գլխավորել է հիթ-շքերթը՝ դառնալով հազարերորդ առաջատարը։ Գագան ասել է․ «„Billboard“ հիթ-շքերթի հազարերորդ առաջատարը լինելն ինձ համար մեծ պատիվ է։ Հիմարություն կլիներ չխոստովանել, որ դա լավագույնն է, որ կատարվել է ինձ հետ իմ ողջ կարիեռայի ընթացքում»։ Առաջին երեք օրվա ընթացքում վաճառվել է սինգլի 448 հազար օրինակ, և սինգլը գլխավորել է «Hot Digital Songs» հիթ-շքերթը՝ իր վաճառքի ցուցանիշով դառնալով երրորդ լավագույն սինգլը այդ հիթ-շքերթի պատմության մեջ։ Նաև ստեղծագործությունը դարձել է առաջինը վաճառված օրինակների թվով՝ գերազանցելով նախորդ՝ Բրիթնի Սփիրսըի«Hold It Against Me» ստեղծագործության ռեկորդը։ Երկրորդ շաբաթում սինգլը կրկին եղել է առաջին հորիզոնականում 509 հազար օրինակ վաճառքով՝ 2003 թվականից սկսած դառնալով երկրորդ սինգլը Clay Aiken-ի «This Is The Night» երգից հետո, որը կարողացավ հիթ-շքերթում ընդգրկվել առաջին հորիզոնականում և պահպանել այդ հորիզոնականը երկրորդ շաբաթվա ընթացքում։ Արդյունքում երգը մնացել է առաջին հորիզոնականում 5 շաբաթ՝ դառնալով առաջին սինգլը՝ տասնամյակների ընդմիջումից հետո դառնալով առաջին երգը, որ հիթ-շքերթում ընդգրկվելու առաջին շաբաթում զբաղեցրել է առաջին տեղը և գլխավորել հիթ-շքերթը մեկ ամսից ավելի․ նման արդյունքի հասել էր «Aerosmith» խմբի «I Don't Want to Miss a Thing» երգը 1998 թվականին։ «Nielsen Soundscan»-ի տվյալներով՝ սինգլի ընդհանուր վաճառքները կազմել են ավելի քան 2 107 000 օրինակ ԱՄՆ-ում։ CD սինգլը վաճառվել է 24 հազար օրինակով առաջին շաբաթում և 40 հազարով մինչև 2011 թվականի մարտ։ 2016 թվականի ապրիլի տվյալներով՝ ԱՄՆ-ում թվային ներբեռնմամբ վաճառվել է սինգլի 4,100,000 օրինակ

Սինգլը «Mainstream Top 40» հիթ-շքերթում ընդգրկվելու առաջին շաբաթում զբաղեցրել է 14-րդ հորիզոնականը (քանի որ երգը հնչել է փոփ-ռադիոկայաններով 4 հազար 602 անգամ)՝ դառնալով այդ հիթ-շքերթի պատմության մեջ երկրորդ լավագույն դեբյուտը Մրայա Քերիի «Dreamlover» երգից հետո։ 2011 թվականի փետրվարի 13-ին երգն ընդգրկվել է Մեծ Բրիտանիայի հիթ-շքերթի 3-րդ հորիզոնականում՝ ունենալով 60 հազար վաճառված օրինակ թողարկումից հետո 34 ժամվա ընթացքում։ Նոր Զելանդիայում և Իսպանիայում նույնպես երգը գլխավորել է հիթ-շքերթներն առաջին շաբաթվա ընթացքում։

Փետրվարի 20-ին սինգլն ընդգրկվել է ավստրալիական «ARIA Singles Chart» հիթ-շքերթում՝ դառնալով երգչուհու երրորդ սինգլը, որը բարձրացել է հիթ-շքերթի գագաթնակետին։ Սինգլը հավաստագրվել է որպես պլատինե Ավստրալիայում՝ ունենալով 70 հազար վաճառված օրինակ։

Դեկտեմբերի 15-ին սինգլն զբաղեցրել է առաջին հորիզոնականը 2011 թվականի «E!» օնլայն ռեյտինգի 10 լավագույն երգերի ցանկում։ Դա մեկնաբանել են այսպես. «Այն ժամանակ քննադատները ճչում էին այն մասին, որ „Born This Way“-ը ոչ այլ ինչ է, քան Մադոննայի „Express Yourself“ երգի ձևափոխված տարբերակը։ Բայց չնայած դրան՝ ստեղծագործությունը հասցրել է ընդգրկվել „Billboard“ ամսագրի „Hot 100“-ում»։

## Երաժշտական տեսահոլովակ
### Նկարահանում
Երգի տեսահոլովակը նկարահանվել է երեք օրվա ընթացքում` 2011 թվականի հունվարի 22-ից մինչև 24-ը։ Ռեժիսորը եղել է Նիկ Նայթը։ Երգչուհու ոճաբան Նիկոլա Ֆորմիչետտին իր թվիթերյան կայքէջում գրել է. «ОК, փոքրիկներ, պատրաստ եղեք BTW-ի։ Մենք հենց նոր ստեղծել ենք զարմանահրաշ մի բան»։ «Billboard»-ին տված հարցազրույցի ժամանակ Գագան պատմել է տեսահոլովակի մասին՝ ասելով, որ այն «շատ տարբեր է այն ամենից, որ ինքը արել էր վաղուց։ […] Դա կլինի նոր ռասայի ծնունդը։ Այն իսկականից խորիմաստ նյութ է»։ Տեսահոլովակի պարուսույց Լորիեն Գիբսոն MTV-ին ասել է, որ տեսահոլովակը «փորձ է փոխելու կյանքը»։ Նա նաև ավելացրել է․ «Դուք, իհարկե, կարող եք սպասել ավելի բարձր մակարդակի վոկալ և երաժշտական արվեստ ու պար… Բայց միևնույն է, դուք կզարմանաք»։

Երաժշտական տեսահոլովակը հանրությանն է ներկայացվել փետրվարի 28-ին Vevo հեռուստաալիքով։

### Սյուժե
Տեսահոլովակը սկսվում է փոքր էպիզոդից, որում վարդագույն եռանկյունու մեջ ցուցադրվում է միաեղջյուրի սիլուետ։ Հետո հայտնվում է Լեդի Գագան, որը նստած է ապակե գահի վրա տիեզերական տարածության մեջ։ Կատարվում է Բերնարդ Հերմանի ստեղծագործությունը *Վերտիգո* ֆիլմից, և այդ պահին Գագան ասում է․ «Սա Մայր Հրեշի մանիֆեստն է»։ Նա սկսում է պատմել ոչ երկրային ռասայի ստեղծման պատմությունը, որը «չունի նախապաշարմունքներ, քննադատություն, սակայն բոլորը ունեն անսահման ազատություն» (անգլ․՝ «bears no prejudice, no judgment, but boundless freedom»): Մայր Հրեշը ցուցադրվում է մոլորակի վերևում՝ գահի վրա նստած, ոտքերը լայն դրած՝ նա ծննդաբերում է նոր ռասայի ներկայացուցչի, որոնք կփոխարինեն մարդկությանը (անգլ. «new race within the race of humanity»): Բայց պատմությունը շարունակվում է, և Գագան պատմում է, որ այդ օրը, երբ ծնվեց նոր ռասան, ծնվեց նաև չարը։ Չարի ծնունդի արդյունքում Լեդի Գագան բաժանվում է երկու հակադիր մասերի՝ բարու և չարի։ Նրա բարի մասը ծնում է զենք և կրակում «չարի» վրա։ Մենախոսությունն ավարտվում է հետևյալ տողերով․ «Ես ինչպե՞ս կարող եմ պաշտպանել այսքան կատարյալը առանց չարի» (անգլ․՝ «How can I protect something so perfect, without evil?»)

Երգն սկսվում է մեծ խմբով մարդկանց ցուցադրումից․ նրանք կանգնած են չորս վերջույթների վրա անսահմանության մեջ։ Գագան հագել է սև ներքնազգեստ, դեմքին և ուսերին սրված ելուստներ են։ Նա խանդավառությամբ անցնում է նրանց միջով, հետո բարձրացնում է «թաթիկը» և միանում է խմբին՝ նույնպես կանգնելով վերջույթների վրա։ Երբ հնչում է առաջին քառատողը, Լեդի Գագան և նրա պարողները սկսում են պարել։ Հետո տեսարանները խառնվում են. ցուցադրվում է Լեդի Գագան պարախմբի հետ և երգող Գագան գահի վրա։ Երկրորդ քառատողի սկզբում երգչուհին հայտնվում է մոդել Ռիկ Ջենեստի հետ («Զոմբի տղայի» կերպարում), նրանց երկուսի հագին էլ ձգած սմոքինգներ են, Գագայի դեմքին դաջվածքներ են նկարած, ինչպիսիք կային նաև Ռիկի դեմքին․ դրանք պատկերում են մարդու կմախքը։ Գագան փորձում է խաղալ «Զոմբիի» հետ, փորձում է պարել նրա հետ, բայց Գենեստը մնում է անշարծ։ Երբ սկսվում է երկրորդ քառատող, երգչուհին ցուցադրվում է ապակե սենյակում մարմնագույն կոստյումով, կրծքի փոխարեն և ոտքերի արանքում կայծակ է տեղադրված։ Երգի վերջում երգչուհին և նրա պարողները հավաքվում են միմյանց շուրջ և գրկում իրար։

Քաղաքային փողոցներում հայտնվում է կերպար, որը մի քիչ նման Մայքլ Ջեքսոնին և հագել է նրա ձեռնոցներից։ Հետո մեծ պլանով ցուցադրվում է Լեդի Գագայի դեմքը, որը շատ նման է Մադոննային. սուր «եղջյուրիկներ» աչքերի և այտոսկրերի վերևում, փայլող աչքեր, տարբեր կողմեր ծածանվող մազեր և նկատելի անցք առջևի ատամների միջև․ նա աչքից հոսում է մի կաթիլ արցունք։ Նորից հայտնվում է վարդագույն եռանկյունում միաեղջյուրին հեծնած Լեդի Գագայի սիլուետը, որի վերևում փայլում է ծիածան, իսկ հետևում երևում են քաղաքային փողոցները։ Եզրափակիչ տեսարանում երգչուհին արդեն ծանոթ զոմբիի կերպարում է (նկարված ոսկորներ ամբողջ մարմնով, իդենտիկ տատուով, ինչպես Ռիկ Գենեստի մոտ)։ Փչելով փուչիկ ծամոնից՝ նա լայն բացում է աչքերը։

### Ակնարկներ
Ջեյմս Մոնթգոմերին MTV-ից դրական է գնահատել տեսահոլովակի ընդհանուր կառուցվածքը. «„Born This Way“-ը․․․ ավելի նման է ներկայացման։ Մասնակի տիեզերական ոդիսական, մասամբ կրեացիոն էպոպեա, որտեղ տեղի է ունենում ոչ միայն տիեզերքի ստեղծումը, այլ նաև նոր մարդկային ռասայի ստեղծումը»։ «Afisha.ru» կայքում երգը նույնպես դրական է գնահատվել։ «Գագան, ընդհանուր առմամբ, միշտ եղել է այդպիսի շինարար փոփ-մշակույթի լավագույն էպիզոդներից, որ հասցվում են մինչև ապոֆեոզ, այստեղ դա լրացուցիչ կատարվում է, հաջորդաբար քաղվածքներ են մեջբերվում […] Մայքլ Ջեքսոնից (բնականաբար), Քայլի, Բյորքից, կրկին Մայքլ Ջեքսոնից և համարյա Մայայի „Empire of the Sun“-ից»,- նշվում է հրատարակության մեջ։ Ամբողջությամբ ասվել է, որ «այստեղ մշակութային իմաստը, երևում է, որ էսթետիկայում անկերպար է, և հենց երգչուհին իրեն պահել է ոչ սեքսուալ… Հետևաբար ըստ դրամատուգրիայի բոլորը տիպիկ են ստանդարտներով»։ Արտյոմ Ավդյուշինը «Starland.ru»-ից գրել է, որ դատելով տեսանյութից՝ «ստեղծվում է տպավորություն, որ երգչուհու առաքելությունն այն է, որ իր յուրաքանչյուր հաջորդ երգը դարձնի ավելի զզվելի նախորդից»։ Ռուսական «Rolling Stone»-ում նշել են․ «Չստեղծելով ոչ մի սկզբունքային նոր բան երաժշտական պլանում, երգչուհին ջանք չի խնայում ստեղծագործական իրացման համար՝ կարճ ու պարզ երգերի համար նկարահանելով երկար և բարդ սյուժետով տեսահոլովակներ ընդարձակ ինտրո-մենախոսություններով, որոնց դիտումը Լեդի Գագայի ռուսալեզու երկրպագուներից պահանջում է ներդնել անգլերեն լեզվի իրենց իմացությունը»։ «DirecTrix.ru» կայքում դրական են գնահատել տեսահոլովակը. «Եթե երգը Ձեզ (և շատ ուրիշների, բացի, Գագայի ամենավառ երկրպագուներին) այդքան էլ չի տպավորել, այդ տեսահոլովակը երևի ստիպում է փշաքաղվել մարդկանց։ Մի քիչ առաջ անցնելով հայտնենք, որ տեսահոլովակի առաջին երկու րոպեները ինքնատիպ… ծննդաբերություններն են։ Սակայն հետո Գագան շատ կպարի ներքնազգեստով և կփորձի տղամարդու հագուստ»։ Աարոն Փարսլին «People.com»-ից գրել է, որ «չնայելով նրան, որ երգը հաճախ համեմատվել է Մադոննայի „Express Yourself“-ի հետ, տեսահոլովակը միանշանակ յուրահատուկ է։ Սակայն ընթացքում հիշողության դիտման մեջ և առաջանում է Փոփ երաժշտության Թագուհու տեսահոլովակը „Bedtime Story“» երգում։ *«Billboard»*-ում ցույց են տվել, որ տեսահոլովակը ունի նմանություն Մադոննայի «Vogue» և «Borderline» երգերի հետ, բայց միևնույն ժամանակ նշել են, որ այն «ավելի նման է կարճամետրաժ ֆիլմի բարձրակարգ մոդայի ոճում, քան երաժշտական տեսահոլովակի»։ Նաև նշվել է, որ տեսահոլովակը պարունակում է արտիստիկ համագործակցություն և մշակութային կապեր ոչ միայն այնպիսի արտիստների արվեստի հետ, ինչպիսիք են Մայքլ Ջեքսոնը, Մադոննան, ինչպես նաև հունական դիցաբանության, սյուրռեալիզմի և դիզայներ Ալեքսանդր ՄակՔուինի աշխատանքների։ Հենց ինքը Մադոննան The MDNA Tour-ի շրջանակներում «Express Yourself»-ի կատարման ժամանակ երրորդ քառատողը կատարել է «Born This Way»-ի տողերով՝ դրանով իսկ ընդգծելով այդ երգերի չափազանց նմանությունը։

## Կատարում
thumb|right|Գագան և Արագոնը Տորոնտոյում 2011 թվականի մարտի 3-ին
2011 թվականի փետրվարի 9-ին՝ «The Ellen DeGeneres Show»-ի ժամանակ, հաղորդավար Էլլենը Ջասթին Բիբերի և Ջեյմս Բլանթի հետ համատեղ կատարեց երգի իր տարբերակը։ Գագան շոուի ժամանակ հեռախոսով հայտնել է, որ մոտ ապագայում պատրաստվում է կատարել երգը։

Գագան ստեղծագործությունն առաջին անգամ կատարել է 2011 թվականի փետրվարի 13-ին՝ «Գրեմմի»-ի 53-րդ մրցանակաբաշխության ժամանակ։ Նա մրցանակաբաշխությանը եկել է մեծ կառույցի մեջ, որը նման է եղել ձվի․ այն կարմիր գորգին է հասցվել մոդելների խմբի օգնությամբ։ Հետո նա բեմում հայտնվել է ուրիշ՝ ավելի մեծ շինվածքի մեջ, ինչը խորհրդանշում էր ինկուբացիոն շրջանի ավարտը և ծնունդը։ Իր ելույթի առաջին վայրկյանների ընթացքում Գագան դուրս է գալիս այդ շինածքից և սկսում երգի կատարումը («It doesn’t matter if you love Him, or capital H-I-M» բառերն արտասանելուց հետո)։ Այն, որ նա լքում է ինկուբատորը, խորհրդանշել է նրա «վերածնունդը»։ Գագայի հագին մարմնագույն անձրանոց է և գլխարկ, որոնք նա շպրտում է մի կողմ՝ շարունակելով կատարումը նույն մարմնագույն գույնի շորով, որը կողքի հատվածում կտրվածքներ ունի։ Բրիջի կատարումից առաջ Գագան երգեհոնի վրա կատարում է փոքրիկ իմպրովազացիա՝ հիմնված Սեբաստիան Բախի «Պասակալյա ը ֆուգա դո մինոր երգեհոնի համար»։ Այդ ընթացքում Գագան շարժում է գլուխը Ուիլլոու Սմիթի օրինակով։ Ջեյ Լենոյին տրված հարցազրույցում Գագան խոստովանել է, որ մասամբ ներշնչվել է Ուիլլոուից։

2011 թվականի փետրվարի 19-ին՝ «The Monster Ball Tour»-ի ժամանակ տեղի ունեցած համերգների ընթացքում «Bad Romance» երգից հետո Գագան ամբոխին հայտնել է․ «Լավ կլինի, որ այս երգից հետո չգնաք դահլիճից, հնարավոր է, որ լինի անակնկալ»։ Դրանից հետո Գագան կատարել է երգը՝ օգտագործելով նույն հիմնադրույթը, ինչև արեց «Գրեմմիի» ժամանակ, սակայն «ձուն» չի օգտագործվել։ Կատարումից հետո երգը մտցվել է համերգային շրջագայության հիմնական երգացանկի մեջ։ Երգը նաև կատարվում է երգչուհու երրորդ համերգային շրջագայության՝ The Born This Way Ball Tour ժամանակ։ Կատարումն սկսվում է Գագայի ծննդաբերության աղմուկից, բեմում գտնվում է շատ մեծ տիկնիկ վագինայի տեսքով։ Երգչուհու հագին դեղին կիսաթափանցիկ լատեքսային զգեստ է։ Որոշ համերգներում օգտագործվել է թափանցիկ թելեր, որից կախված է եղել զգեստը։ Բոլոր պարողները պատված են եղել գելով (ինչը հիշեցրել է նորածին երեխայի տեսք)։

## Երգի այլ տարբերակներ
Մարտի 3-ին Կանադայի Տորոնտո քաղաքում կայացած համերգի ժամանակ Գագան կատարել է երգի ակուստիկ տարբերակը տասնամյա Մարիա Արագոնի հետ, որը տպավորել է երգչուհուն այն բանից հետո, երբ համացանց է բեռնել «Born This Way» երգի իր տարբերակը։ Դրանից առաջ Մարիան հրավիրվել է «Radio Hot 103»-ի եթեր, որտեղ կատարել է երգի կրկներգը Գագայի հետ, որը երգում էր հեռախոսով։ Արագոնը նաև կատարել է երգը «Ellen» հեռուստաշոուի ժամանակ Էլեն Դեջեներսի հետ 2011 թվականի փետրվարի 23-ին Երգը կատարվել է Քեթի Փերրիի կողմից մարտի 7-ին Փարիզում կայացած «California Dreams Tour» համերգային շրջագայության ժամանակ։ «Երգչախումբ» սերիալի մասնակիցները հայտարարել են, որ իրենք կկատարեն երգի քավեր տարբերակը շոուի երկրորդ եթերաշրջանի ժամանակ։ Էպիզոդը կոչվել է «Born This Way» և դարձել է շոուի 18-րդ սերիան․ այն եթեր է հեռարձակվել 2011 թվականի ապրիլի 26-ին ԱՄՆ-ում FOX հեռուտաալիքով։ Լեդի Գագան մարտի 25-ին ներկայացրել է երգի ալտերնատիվ տարբերակը «The Country Road Version» անվամբ։

## Երգացանկ

* **Цифровая дистрибуция**
# «Born This Way» — 4:20

* **Born This Way — The Remixes Part 1**
# «Born This Way» (LA Riots Remix) — 6:32
# «Born This Way» (Chew Fu Born to Fix Remix) — 5:52
# «Born This Way» (DJ White Shadow Remix) — 4:24

* **Born This Way — The Remixes Part 2**
# «Born This Way» (Michael Woods Remix) — 6:24
# «Born This Way» (Dada Life Remix) — 5:16
# «Born This Way» (Zedd Remix) — 6:30
# «Born This Way» (Grum Remix) — 5:48
# «Born This Way» (Bimbo Jones Club Remix) — 6:46
# «Born This Way» (Twin Shadow Remix) — 4:06

* **Limited Edition CD Single**
# «Born This Way» — 4:21
# «Born This Way» (LA Riots Remix) — 6:33
# «Born This Way» (Chew Fu Born to Fix Remix) — 5:53
# «Born This Way» (DJ White Shadow Remix) — 4:24

* **Limited 12" picture disc.**
# «Born This Way» — 4:21
# «Born This Way» (LA Riots Remix) — 6:33
# «Born This Way» (Chew Fu Born to Fix Remix) — 5:53
# «Born This Way» (DJ White Shadow Remix) — 4:24

* **Born This Way (The Country Road Version) — Single**
# «Born This Way (The Country Road Version)» — 4:21

## Ձայնագրման մասնակիցներ
CD սինգլի բուկլետի տվյալներով՝ ստեղծագործության ստեղծմանը և ձայնագրմանը մասնակցել են հետևյալ երաժիշտները.
* **Լեդի Գագա** — հեղինակ, պրոդյուսեր, վոկալ, գործիքներ, գործիքավորում
* **Ջեպպե Լաուրսեն** — հեղինակ, պրոդյուսեր
* **Ֆերնանդո Գերիբեյ** — պրոդյուսեր, ծրագրավորում, գործիքներ, գործիքավորում
* **Dj White Shadow** — պրոդյուսեր, ծրագրավորում
* **Դևիդ Ռասսել** — տեղեկություն, ձայնագրման ինժեներ
* **Ջենե Գրիմալդի** — մասթերինգ

## Հիթ-շքերթներ և հավաստագրեր

### Հիթ-շքերթներ

### Տարեվերջյան հիթ-շքերթներ

### Հավաստագրեր

## Թողարկման ամսաթվեր

## Ծանոթագրություններ


Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:Երգեր այբբենական կարգով
Կատեգորիա:ԼԳԲՏ երգեր
Կատեգորիա:Լեդի Գագայի սինգլներ